《洛原为白子赋》
明代·王九思

仙楫已浮南渡水，故家犹问北邙山。迢迢岁月迁移后，隐隐乡闾梦寐间。

风气不随金谷散，云仍今见玉麟还。芳邻近接程门迥，数仞宫墙尚可攀。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。